ETXEBARRIETA LEGRAND (EH Bildu, 2017-05-04):
Arratsalde on berriro ere.
Ez da lehenengo aldia Venezuelari buruzko eztabaida Ganbara honetan ematen dugula. Eta ez da lehenengo aldia ere, egun ditugun arazo lokalak estaltzeko asmoz batzuek Venezuelara begira jarri nahi gaituztela.
Ez dugu ukatzen bertako egoera kezkagarria ez denik, baina ez hemen planteatu den terminoetan. Zergatik Venezuela? Zergatik hara begira? Zerk egiten du Venezuela bereziki larri batzuentzat? Zerk eragiten du Plenoan eztabaida hau ematea, adibidez, eta Turkiaren inguruan legezbesteko bat ez egitea? Zerk egiten du nazioarteko egoera gogor ezberdinen artean Venezuelakoa aukeratzeak?
Palestinako 1.000 preso politiko baino gehiago daude gose greba egiten Israelgo Gobernuak eragiten dizkien giza eskubideen urraketagatik. Haurrak atxilotu eta torturatzen dituen Israelgo Gobernuaren inguruko legezbestekoa noizko?
Hemen, erdibidekoan eta hitzartzetan planteatzen ari diren terminoak ez doaz herrialde arduratsu batek egin beharko lukeen norabidean. Guri dagokiguna Venezuelan dagoen tentsio egoera baretzeko negoziazio maila bultzatzea da, bai. Hemendik dagokiguna aldeei eta batez ere bertatik altxatu zen aldeari berriz ere esertzeko gonbidapena egitea da, horretan animatzea, horretan laguntzea.
Gatazka politikoaren aurrean, Euskal Herria Bildutik negoziazioa, elkarrizketa eta adostasunerako prozesuak lehenetsiko ditugu. Dagoen suari egur gehiago bota ordez, preso politikoen berehalako askatasuna eskatuz, Venezuelako Gobernuari nazioarteko eragileei eta harremanei herrialdea bisitatzeko aukera ematea eskatuz, aukera edukiko ez balute bezala, benetako demokrazia berriz ere ezartzea eskatuz...
Benetako demokrazia zein da? Batzuen eredua? Gustatzen ez zaidanari antidemokratiko deitzea eta gatazkaren konponbiderako hori da planteatzen duguna?
Argi dago ez duzuela legitimoki aukeratutako Nicolás Maduro gustuko. Hori hala izan daiteke eta norberaren gustuak errespetagarriak dira, baina ezin duguna ahaztu da demokratikoki aukeratutako presidentea dela bera, herriak hala erabakita eta herriaren hitza errespetatzea dagokigu.
Eta herritarrek ilusioz hartu zuten batasun demokratikorako mahai hori berriz ere martxan jartzean, indarra jarri nahi dugu guk. Gobernuaren eta oposizioaren arteko lau mahai horiek berriz ere martxan jartzea eskatzen dugu Euskal Herria Bildutik eta apurketaren aurrean Luis Almagrok, Organización de los Estado Americanoseko lehendakariak izandako neutraltasun falta eta ekidistantzia kezkagarria dela iruditzen zaigu.
Beraz, Euskal Herria Bildutik, argi dagoen bezala, ez dugu inondik inora erdibidekoa lortu duten taldeek osatutako testua babesten, Venezuelako herriaren erabakiak errespetatzen ditugu eta gatazkaren konponbidean, bide horretan urratsak ematera animatu nahi ditugu.
Expresamos nuestra solidaridad con la ciudadanía de Venezuela y nuestra preocupación por la situación económica, social y política que vive la República Bolivariana de Venezuela, y hacemos un llamado al Gobierno de Maduro y a la oposición venezolana a la mesa de unidad democrática para que vuelvan a la mesa de diálogo, auspiciados por el Vaticano e instancias regionales, y retomen la agenda como único modo de avanzar conjuntamente en la grave crisis venezolana.
Rechazamos, sin excepción, cualquier intento de desestabilización del orden externo o interno en Venezuela. Hacemos nuestras las palabras del expresidente colombiano y exsecretario general de Unasur, Ernesto Samper, al señalar que "no es el camino del unilateralismo, la confrontación y la polarización mediática los que conseguirán que Venezuela salga adelante, y que solo el pueblo venezolano debe encontrar los caminos para salir de esta encrucijada sin arriesgar ni la paz ni la democracia".
Eskerrik asko.